1. Ku pfumaleka ka switirhisiwa, handle ko tirhela muthori leswaku va kuma muholo. 2. Ku tikeriwa ko kuma muholo wo antswa ku tihlayisa na ku hlayisa ndyangu. Exikarhi ka leswi hinkwaswo leswi a swi ri karhi swi humelela evuton'wini bya Mabasa, a a fanele ku pfa a kuma nkarhi wo endla ntirho wakwe wa siku. Vhiki rero a ri taleriwe ngopfu hi ku hetisa mintirho leyi a a yi sungurile. A a nga swi rhandzi ku siya hofisi yakwe yi lo hliki, na thyaka kumbe yi tele hi swivutiso-n'ka-tinhlamulo. A a lava ku siya hinkwaswo swi basile, swi vulavula mhaka leyi twalaka. A a fanele ku vulavula ni vafambisi va tindzawulo ta dyondzo eka swifundzha hinkwaswo, a va tivisa leswi a a ta swi vula eka Holobye lontshwa wa Ndzawulo ya Dyondzo. A a fanele ku vulavula ni vaholobye va tindzawulo letin'wana hinkwato, va hetisisa makungu, va hetisa ku tsala swiviko ni swibumabumelo, ni ku twanana leswaku a ku ta yisiwa ku yini emahlweni. A a fanele a ba riqingho ro ya ematikweni ya le handle, ku va tivisa leswaku swilo a swi ta hundzukanyana. Ehenhla ka leswi hinkwaswo a a fanele ku sungula ku longa swingolongondzwana swakwe, ni mapapila yakwe, ni tibuku takwe.